Nr. 16968/08.05.2023

ANUNŢ CONCURS

În conformitate cu prevederile Ordinului Ministerului Sănătăţii nr. 166/2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, Spitalul Judeţean de Urgenţă Slatina organizează concurs pentru ocuparea unor posturi vacante de medici, astfel:

DENUMIREA POSTULUI

-un post vacant de medic rezident ultimul an, specialitatea oncologie, nivel de studii S, la Secția oncologie medicală;

-un post vacant de medic rezident ultimul an, specialitatea oftalmologie, nivel de studii S, la Secția oftalmologie.

CONDIŢII GENERALE ȘI SPECIFICE DE PARTICIPARE LA CONCURS

Conditii generale:

Poate participa la concurs persoana care îndeplineşte următoarele condiţii:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

Condiții specifice:

pentru posturile vacante de medic ultimul an, specialitatea oncologie și specialitatea oftalmologie, nivel de studii S:

studii universitare de licență în domeniul sănătate, specializarea medicină

dovada cu anul de rezidențiat/adeveriță/carnet rezident în specialitatea postului

DOSARUL DE ÎNSCRIERE LA CONCURS

DOSARUL DE ÎNSCRIERE la concurs va cuprinde următoarele documente:

a)formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (H.G. nr. 1.336/2022);

b) copie xerox de pe diploma de licență și, respectiv dovada cu anul de rezidențiat/adeverință/carnet rezident în specialitatea postului;

c) copie a certificatului de membru al organizaţiei profesionale cu viza pe anul în curs;

d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România;

e) acte doveditoare pentru calcularea punctajului prevăzut în anexa nr. 3 la ordin;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) certificat medical format A5 din care să rezulte că este apt din punct de vedere fizic şi neuropsihic pentru exercitarea activităţii pentru postul pentru care candidează sau doreşte să se angajeze, în original;

j) copia actului de identitate sau orice alt document care atestă identitatea, potrivit legii, aflate în termen de valabilitate;

k) copia certificatului de căsătorie sau a altui document prin care s-a realizat schimbarea de nume, după caz;

l) curriculum vitae, model comun european.

(1) Documentele prevăzute la lit. d) şi f) sunt valabile 3 luni şi se depun la dosar în termen de valabilitate.

(2) În vederea participării la concurs, candidaţii depun dosarul de concurs în termen de 10 zile lucrătoare de la data afişării anunţului pentru ocuparea unui post vacant.

(3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

(4) Copiile de pe actele prevăzute la lit. b), c), j) şi k), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

(5) Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

(6) Documentul prevăzut la lit. g) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.

(7) Dosarele de concurs se depun la Serviciul R.U.N.O.

PROBE DE CONCURS/EXAMEN

1. Selecția dosarelor de înscriere la concurs(A) și Stabilirea punctajului rezultat din analiza și evaluarea activității profesionale și stiințifice pentru proba suplimentară de departajare (proba D), prevăzută în anexa nr. 3 la ordin

2. Proba scrisa(B);

3. Probă clinică sau practică (C), în funcție de specificul postului publicat la concurs

Fiecare probă de concurs/examen are carecter eliminatoriu.

Se pot prezenta la următoarea etapă numai candidații declarați admiși la etapa precedentă.

Locul desfăşurării probelor – Sediul Spitalului Județean de Urgență Slatina

Calendarul de desfășurare al concursului pentru ocuparea unor posturi vacante de medici, menționate mai sus, astfel:

Nr. crt.	Activitate	Data
1.	Publicarea concursului	15.05.2023, ora 08ºº
2.	Termen limită de depunere a dosarelor	26.05.2023, ora 16ºº
3.	Selecția dosarelor de înscriere la concurs(A) și stabilirea punctajului rezultat din analiza si evaluarea activității profesionale si stiințifice pentru proba suplimentară de departajare (proba D), prevăzută în anexa nr. 3 la ordin	- în termen de doua zile lucratoare de la data expirării termenului de depunere a dosarelor
4.	Afișarea rezultatelor selecției dosarelor de concurs şi punctajelor rezultate din analiza şi evaluarea activităţii profesionale şi ştiinţifice pentru proba suplimentară de departajare (proba D)	- în termen de o zi lucrătoare de la expirarea termenului privind selecția dosarelor de înscriere la concurs
5.	Termen pentru depunerea contestațiilor cu privire la selecția dosarelor de concurs şi punctajelor rezultate din analiza şi evaluarea activităţii profesionale şi ştiinţifice pentru proba suplimentară de departajare (proba D)	- în termen de o zi lucrătoare din momentul afişării rezultatelor selecţiei dosarelor de concurs şi punctajul rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D)
6.	Termen pentru soluționarea contestațiilor cu privire la selecția dosarelor și afișarea rezultatelor acestora	-în termen de o zi lucrătoare de la expirarea termenului de depunere a contestaţiilor
7.	Proba scrisă (B) și Probă clinică sau practică (C)	- proba scrisă si proba clinică/practică se organizează în maximum 90 de zile de la publicarea anunțului, la o dată care va fi comunicată si afișată pe site-ul instituției și la sediul acesteia.
8.	Afișarea rezultatelor probei scrise (B)/Probei clinice sau practice (C)	-în termen de o zi lucrătoare de la data finalizării probei scrise(B).
9.	Termen pentru depunerea contestațiilor cu privire la rezultatul probei scrise (B)/Probei clinice sau practice (C)	-în termen de maximum o zi lucrătoare de la anunţarea punctajului obţinut la proba scrisă(B)/ Probă clinică sau practică (C) .

F. BIBLIOGRAFIE

Bibliografia și tematica sunt anexe la anunț și sunt afişate la sediul unităţii şi pe site-ul spitalului (www.spjslatina.ro).

G. RELAŢII SUPLIMENTARE

Afişarea rezultatelor obţinute de candidaţi la probele concursului/examenului precum şi afişarea rezultatelor soluţionării contestaţiilor şi a rezultatelor finale ale concursului se realizează folosindu-se numărul de înregistrare atribuit dosarului de înscriere la concurs pentru fiecare candidat.

Comunicarea rezultatelor la contestatiile depuse se face prin afisare la sediul spitalului, precum si pe pagina de internet a acesteia, dupa caz, imediat dupa solutionarea contestatiilor.

Relaţii suplimentare se pot obţine de la Serviciul R.U.N.O. din cadrul spitalului, telefon 0736/373205 .

Cu stimă,

Manager,

Angela NICOLAE

Director D.R.U.T.A, Șef Serviciu R.U.N.O.,

Dan STANA Dana-Camelia VOICULESCU

Ref. de specialitate I Serv. R.U.N.O. Georgiana-Elena ENACHE